Document ID: 31993D0703

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1993 για την τροποποίηση της απόφασης 88/184/ΕΟΚ για την έγκριση της μεθόδου ταξινόμησης των σφαγίων χοίρων στο Βέλγιο (Τα κείμενα στη γαλλική και ολλανδική γλώσσα είναι τα μόνα αυθεντικά) (93/703/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρου (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 5 παράγραφος 2,
Εκτιμώντας:
ότι η Επιτροπή, με την απόφαση 88/184/ΕΟΚ (3), ενέκρινε μία μέθοδο ταξινόμησης των σφαγίων χοίρων στο Βέλγιο-
ότι η κυβέρνηση του Βελγίου ζήτησε από την Επιτροπή την έγκριση της εφαρμογής ενός νέου τύπου υπολογισμού της περιεκτικότητας του σφαγίου σε άπαχο κρέας στα πλαίσια της μεθόδου ταξινόμησης που ήδη υπάρχει και ότι προσκόμισε τα στοιχεία που απαιτούνται από το άρθρο 3 του κανονισμού (ΕΟΚ) αριθ. 2967/85 της Επιτροπής (4)-
ότι η εξέταση της εν λόγω αίτησης έδειξε ότι πληρούνται οι απαιτούμενοι όροι για την έγκριση του νέου αυτού τύπου-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 88/184/ΕΟΚ τροποποιείται ως εξής:
Το σημείο 3 του παραρτήματος αντικαθίσταται από το ακόλουθο κείμενο:
"3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
y = 112,19 0,6184 x1 + 0,5037 x2 0,7234 x3 36,2413 x4 + 0,0448 x όπου y = εκτιμώμενο ποσοστό άπαχου κρέατος στο σφάγιο, x1 = πάχος του λίπους (περιλαμβανομένου του δέρματος) σε mm που μετράται στο ύψος του στενότερου σημείου που καλύπτει τον ισχυακό μυ (M. glutaeus medius), x2 = πάχος του χοιρομηρίου σε mm που μετράται στο παχύτερο σημείο του, x3 = πλάτος του κορμού του ημίσεως σφαγίου σε mm που μετράται στο στενότερο σημείο του, x4 = συντελεστής x2 x3 , x5 = γωνία του χοιρομηρίου σε μοίρες που μετράται ως προς την οριζόντια γραμμή.
Ο τύπος ισχύει για σφάγια βάρους μεταξύ 50 και 110 χιλιογράμμων."
Άρθρο 2
Η παρούσα απόφαση απευθύνεται στο Βασίλειο του Βελγίου.Βρυξέλλες, 20 Δεκεμβρίου 1993.

Labels: 3
17
18